**Molėtų rajono savivaldybės taryba**

**SPRENDIMAS**

**DĖL NEMOKAMO KELEIVIŲ VEŽIMO VIETINIO REGULIARAUS SUSISIEKIMO AUTOBUSŲ MARŠRUTAIS molėtų rajone NUSTATYMO**

2022 m. balandžio    d. Nr. B1

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 2 dalies 37 punktu, Lietuvos Respublikos transporto lengvatų įstatymo 5 straipsnio 8 dalimi, Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo, patvirtinto Lietuvos Respublikos susisiekimo ministro 2010 m. liepos 20 d. įsakymu Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“, 1 ir 4 punktais, atsižvelgdama į Molėtų rajono savivaldybės tarybos 2020 m. sausio 30 d. sprendimą Nr. B1-6 „Dėl viešosios keleivių pervežimo Molėtų rajono savivaldybės vietiniais maršrutais paslaugos teikimo vidaus sandorio pagrindu“ ir į Molėtų rajono mero 2022 m. balandžio 15 d. raštą Nr. 962 „Dėl nemokamo keleivių vežimo vietinio reguliaraus susisiekimo autobusų maršrutais“,

Molėtų rajono savivaldybės taryba n u s p r e n d ž i a:

Nustatyti, kad:

1. Visi keleiviai Molėtų rajono reguliaraus vietinio susisiekimo autobusų maršrutais, vykdomais uždarosios akcinės bendrovės Molėtų autobusų parko, vežami nemokamai (su 100 proc. nuolaida).

2. Su šio sprendimo 1 punkte nurodytomis lengvatomis susijusios išlaidos yra kompensuojamos iš Molėtų rajono savivaldybės biudžeto lėšų teisės aktų nustatyta tvarka.

3. Šio sprendimo 1 punktas įsigalioja 2022 m. birželio 1 d.

Savivaldybės meras